Document ID: 32007D0737

РЕШЕНИЕ EUPOL COPPS/1/2007 НА КОМИТЕТА ПО ПОЛИТИКА И СИГУРНОСТ
от 30 октомври 2007 година
за удължаване на мандата на ръководителя на мисията/полицейски комисар на полицейската мисия на Европейския съюз за палестинските територии (EUPOL COPPS)
(2007/737/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 25, трети параграф от него,
като взе предвид Съвместно действие 2005/797/ОВППС на Съвета от 14 ноември 2005 г. относно полицейската мисия на Европейския съюз за палестинските територии (1), и по-специално член 11, параграф 2 от него,
като има предвид, че:
(1)
Член 11, параграф 2 от Съвместно действие 2005/797/ОВППС предвижда, че Съветът разрешава на Комитета по политика и сигурност (КПС) да взема необходимите решения в съответствие с член 25 от Договора, включително решението за промени в командната верига, по предложение на генералния секретар/върховен представител.
(2)
На 21 ноември 2006 г. по предложение на генералния секретар/върховен представител с Решение 2006/853/ОВППС (2) КПС назначи г-н Colin SMITH за ръководител на мисия/полицейски комисар на EUPOL COPPS до 31 декември 2007 г.
(3)
На 18 октомври 2007 г. генералният секретар/върховен представител предложи на КПС да удължи мандата на г-н Colin SMITH за още една година до 31 декември 2008 г.,
РЕШИ:
Член 1
Мандатът на г-н Colin SMITH в качеството му на ръководител на мисия/полицейски комисар на полицейската мисия на Европейския съюз за палестинските територии (EUPOL COPPS) се удължава до 31 декември 2008 г.
Член 2
Настоящото решение влиза в сила в деня на приемането му.
То се прилага до 31 декември 2008 г.
Съставено в Брюксел на 30 октомври 2007 година.

Labels: 18
15
5